Изпитът Събеседване за специалност **„Медии и журналистика“** се провежда пред изпитната комисия, която задава въпроси по определени актуални теми от съвременния обществено-политически, икономически и културен живот. Неговата цел е кандидатите да покажат комуникативни умения, обществено-политическа информираност, езикова култура и творческо мислене.

Темите за събеседването са подбрани така, че да провокират творческите и аналитични умения на кандидатите. Въпросите са насочени към обществено-значими теми от страната и света, медийната система и общата култура.

От особено значение е демонстрирането на познаване на медии, медийни практики, журналисти, разнообразни гледни точки по важни обществени теми, публични личности от различни области на управлението, икономиката, културата, както и обяснение на собствената мотивация за изучаването на журналистика.